# Tomàs Garcés i Miravet

Tomàs Garcés i Miravet (Barcelona, 9 d'octubre de 1901 - Barcelona, 16 de novembre de 1993) fou un advocat, poeta, traductor i professor universitari català. A més a més, també és rellevant la seva contribució en el camp del periodisme i de la crítica literària.

## Biografia

Fou fill de Buenaventura Garcés Bermejo, de Paredes de Sigüenza, i de Maria Miravet, de Tremp.
De ben petit fou amic de Joan Salvat-Papasseit, l'obra del qual el marcà profundament. Va estudiar dret i filosofia i lletres a la Universitat de Barcelona. En esclatar la Guerra Civil espanyola fugí a França, on fou professor de castellà a la Universitat de Tolosa i intimà amb Josep Sebastià Pons.
Retornà a Catalunya el 1947. El 1981 fou guardonat amb la Creu de Sant Jordi, atorgada per la Generalitat de Catalunya. L'any 1992 li fou atorgada la Medalla d'Or al Mèrit Artístic de la Ciutat de Barcelona, i el 1993 el Premi d'Honor de les Lletres Catalanes concedit per Òmnium Cultural sis mesos abans de morir a Barcelona. És pare de Jordi Garcés i Brusés i avi de Marina Garcés.
Al llarg dels anys passà bona part del seu temps lliure al poble de la Selva de Mar on la família s'hi estava durant festes i part de l'estiu. El poble i els seus entorns foren font d'inspiració per a Garcés, com fa palès en algunes de les seves obres.

## Obra literària

Col·laborà en les revistes "Mar Vella", de la qual fou el fundador; "La Publicitat", on signà sota el pseudònim de Ship-Boy; "Ariel", "Serra d'Or", la "Revista de Poesia", "Revista de Catalunya", "D'Ací i d'Allà", i "La Revista". Així mateix fou un dels fundadors dels "Quaderns de Poesia".
Considerat com "el poeta català de la cançó", pel seu estil de versos curts i estrofes regulars, se'l va identificar amb la poesia neopopulista de Federico García Lorca i Rafael Alberti, i els seus poemes foren musicats per Eduard Toldrà i Xavier Gols entre d'altres. Va fer una entrada de cavall sicilià en el panorama de la poesia catalana de la dècada del 1920 amb Vint cançons, el seu primer llibre de versos.
tomas va dir que com la fina petjada el va escriure el 1955
| Poesia 1922: Vint cançons 1923: Tres cançons (presentat als Jocs Florals de Barcelona, 2n accèssit a la Flor Natural) 1924: L'ombra del lledoner 1927: El somni 1931: Paradís 1935: El senyal 1947: El caçador 1949: Vint cançons i altres poemes 1951: La nit de Sant Joan 1953: Grèvol i molsa 1955: Viatge d'octubre 1961: Obra poètica 1971: Plec de poemes 1981: Vers i prosa 1985: Escrit a terra 1986: Poesia completa (1922-1985) | Prosa 1926: Paisatges i lectures 1933: Notes sobre poesia 1962: Quadern de la Selva 1972: Sobre Salvat-Papasseit i altres escrits 1981: Els dotze llibres d'Agelet 1984: El temps que fuig (Premi Crítica Serra d'Or de dietari, 1985) 1985: Cinc converses amb Joaquim Ruyra, Víctor Català, Pompeu Fabra, Josep Carner, Guerau de Liost 1988: Prosa completa I 1991: Prosa completa II Traducció 1954: 'Deu poemes gallecs |

## Referències

* ↑ Registre de Naixements de l'Ajuntament de Barcelona, any 1901, número de registre 10050.
* ↑ Garcés, Tomàs. Quadern de la Selva. Barcelona: La Polígrafa, 1962, p. 43-78 (Quaderns de poesia). ISBN D.L. 10865-1962. Arxivat 2024-08-30 a Wayback Machine.
* ↑ Garcés, Tomàs. El temps que fuig. Barcelona: Laertes, 1984, p. 19,41-42,59,86,89,122,137-138,152-153,157,159-160,162-163,168-171,173-174,180-182,188-189,191-196,199-200,204-205,207-208 (Els Llibres de Glaucos). ISBN 84-7612-003-6. Arxivat 2024-08-30 a Wayback Machine.
* ↑ "La Vanguardia", dimarts 8 de maig de 1923, pàgina 8 Arxivat 2024-08-30 a Wayback Machine. PDF
* ↑ Article d'Helena González sobre el llibre Deu poemes gallecs de Tomàs Garcés Arxivat 2014-09-04 a Wayback Machine. (en gallec)

## Enllaços externs

* «Tomàs Garcés i Miravet». Associació d'Escriptors en Llengua Catalana.
* LletrA. «Tomàs Garcés i Miravet». Universitat Oberta de Catalunya i Institut Ramon Llull.
* Tomàs Garcés i Miravet a "Civtat. Ideari d'art i cultura"
* Fons personal Tomàs Garcés a la Biblioteca de Catalunya.